
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός του είδους ανάγκης και του κατ’ ανώτατου ορίου επο¬ 
χιακού - πρόσκαιρου προσωπικού για πρόσληψη στην.Ελληνική 
Βιομηχανία Ζάχαρης Α.Ε. 1 

Ίδρυση τμήματος ΤΕΚ στη Σχολή ΤΕΚ Καρπενησιού.. . 2 

Αναπροσαρμογή των παρεχομένων συντάξεων του Ταμείου Επικου¬ 
ρικής Ασφάλισης Πρόνοιας και Κοινής Διανομής Πωλητών Βεν¬ 
ζίνης Αθηνών - Πειραιώς και Περιχώρων. 3 

Καθορισμός φαρμακευτικού ιδιοσκευάσματος που εμπίπτει στις δια¬ 
τάξεις του Ν. 1729/87. 4 

Ορισμός τόπου συνεδρίασης για την εκδίκαση της υπόθεσης Γιου¬ 
γκοσλαβικού Καλαμποκιού. 5 

Διορισμός μελών κτηριακής Επιτροπής του Γεωργικού Παν/μίου 
Αθηνών.^.. 6 


Χαρακτηρισμός ως έργου τέχνης και ιστορ. διατηρητέου μνημείου 
των κυρίων όψεων (βόρεια και ανατολική) καθώς και τμήματα 
της Βόρειο - ανατολικής πλευράς του κτιρίου «Καστέλλα» στις 
οδούς Αρχιεπισκόπου Μακαρίου - Μητσοτάκη - Θεοτοκοπού- 
λου στο Ηράκλειο Κρήτης ιδ. Λεωνίδα Ανδή Α.Ε. 7 

Έγκριση Καταστατικού του Παραθεριστικού Οικοδομικού Συνεται¬ 
ρισμού Ξενητεμένων Ηπειρωτών Νταχάου και Κάρλαφελντ Συν 
' ΠΕ. 8 

Μητρώο Προμηθευτών. ....■ 9 

Αποδοχή παραίτησης του Αναπληρωτή Προέδρου του Δ.Σ. ΟΤΕ και 
ορισμός νέου.10 

Συμπλήρωση του Κανονισμού Εκπαίδευσης ΚΕΣΕΝ».. . 11 

Σύσταση ίδιου νομικού προσώπου με το όνομα «Ινστιτούτο Τέχνης 
και δημιουργικότητας» στην Κ/τα Βερτίσκου Ν. Θεσ/κης». . 12 

Συγκρότηση Διοικητικής Επιτροπής Στρατιωτικών Επιτάξεων στο 


Ν. Καστοριάς.13 

Σύσταση αναπτυξιακού Συνδέσμου στο Ν. Λάρισας.14 

Διάλυση Κοινοτικής Επιχείρησης Ν. Τενέδου...15 


Εισητήριο και ελάχιστη κατανάλωση στα κέντρα διασκέδασης. 16 

Διορθώσεις σφαλμάτων 

Διορθώσεις Σφαλμάτων στις ΑΧΣ 2301/86, ΑΧΣ 405/88, ΑΧΣ 
1126/89, ΑΧΣ 1353/89, ΑΧΣ 1285/89 αποφάσεις του 
Υπουργείου Οικονομικών. ,....17 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 10023 ϋ (1) 

Καθορισμός του είδους ανάγκης και του κατ’ ανωτάτου ορίου εποχια¬ 
κού - πρόσκαιρου προσωπικού για πρόσληψη στην Ελληνική Βιομη¬ 
χανία Ζάχαρης Α.Ε. 

,ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΓΕΩΡΓΙΑΣ 

Έχοντας υπόψη: 

α. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

β. Τις διατάξεις της παρ. 2 του άρθρου 13 του Ν. 1735/87 «Προσ¬ 
λήψεις στο δημόσιο τομέα, κοινωνικός έλεγχος στη δημόσια διοίκηση 
πολιτικά δικαιώματα και άλλες διατάξεις (ΦΕΚ 195/τ.Α'/1987). 

γ. Τις διατάξεις της παρ. 6 του άρθρου 1 του Ν. 1256/1982. 

δ. Την απόφαση αρ. 13/28.2.1990 (θέμα 4β) του Διοικητικού Συμ¬ 
βουλίου της Ελληνικής Βιομηχανίας Ζάχαρης Α.Ε., αποφασίζουμε: 

1. Εγκρίνουμε την απόφαση αρ. 13/28.2.1990 (θέμα 4β) του Διοι¬ 
κητικού Συμβουλίου της Ελληνικής Βιομηχανίας Ζάχαρης Α.Ε. για τον 
καθορισμό του ανωτάτου ορίου προσωπικού που μπορεί να προσλαμβά¬ 
νεται με σύμβαση εργασίας ιδιωτικού δικαίου ορισμένου χρόνου για την 
κάλυχη των υπηρεσιακών αναγκών της Ελληνικής Βιομηχανίας Ζάχα¬ 
ρης Α.Ε. για γεωργικές εργασίες, (ψεκασμοί, σπορά κ.λπ.), εργασίες 
συντήρησης - βελτίωσης των εγκαταστάσεων της και τη λειτουργία 
των εργοστασίων της κατά τη θερινή περίοδο και λοιπών υπηρεσιών 
της. 

Ια. Για την αντιμετώπιση εποχιακών αναγκών. 

Μέχρι 70 άτομα απόφοιτων Πανεπιστημίου, 

Μέχρι 30 άτομα απόφοιτων Τεχνολογικών εκπαιδευτικών ιδρυμά¬ 
των. - 

Μέχρι 500 άτομα απόφοιτων Λυκείου. 

Μέχρι 2500 άτομα στοιχειώδους εκπαίδευσης. 

1β. Για την αντιμετώπιση πρόσκαιρων αναγκών. - 

Μέχρι 25 άτομα απόφοιτων Πανεπιστημίου. 

Μέχρι 20 άτομα απόφοιτων Τεχνολογικών εκπαιδευτικών ίδρυμά-· 
των. 

Μέχρι 50 άτομα απόφοιτων Λυκείου., 

Μέχρι 900 άτομα στοιχειώδους εκπαίδευσης. 

Ο προσδιορισμός των επιμέρους ειδικοτήτων θα καθορίζεται κάθε 
φορά ανάλογα με τις υπηρεσιακές ανάγκες πρόσληψης προσωπικού. 
Προσόντα για την πρόσληψη του παραπάνώ προσωπικού ορίζονται τα 
προβλεπόμενα από τον κανονισμό εργασίας του προσωπικού της ΕΒΖ 
Α.Ε. για τις αντίστοιχες θέσεις του μόνιμου προσωπικού της. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Μαρτίου 1990 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΟΙΚΟΝΟΜΙΑΣ 

ΝΙΚ. ΘΕΜΕΛΗΣ Γ. ΚΟΝΤΟΓΕΩΡΓΗΣ 

ΓΕΩΡΓΙΑΣ 

ΙΩΑΝ. ΛΙΑΠΗΣ 

-♦- 

Αριθ. 102714 (2) 

Ίδρυση τμήματος ΤΕΚ στη Σχολή ΤΕΚ Καρπενησιού. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του 212/69 Ν.Δ. «περί Οργανώσεως και Διοική- 
σεως του ΟΑΕΔ». 

2. Τις διατάξεις του 405/71 Β.Δ. «περί Οργανώσεως, Συγκροτή- 
σεως και Λειτουργίας των Υπηρεσιών του ΟΑΕΔ». 

3. Τις διατάξεις του Ν. 709/77 «περί καθιερώσεως κινήτρων επαγ¬ 
γελματικής κατάρτισης εργατικού δυναμικού κ.λπ.», αποφασίζουμε: 

Άρθρο 1. 

Ιδρύουμε στη Σχολή ΤΕΚ Καρπενησιού τμήμα ταχύρρυθμης επαγ¬ 
γελματικής κατάρτισης ειδικότητας «Προγραμματιστή Ηλεκτρονικών 
Υπολογιστών». 

Άρθρο 2. 

Σκοπός του ιδρυόμενου τμήματος είναι η επαγγελματική κατάρτιση 
του εργατικού δυναμικού της περιοχής με το σύστημα της ταχύρρυθμης 
επαγγελματικής κατάρτισης στην παραπάνω ειδικότητα. 

Άρθρο 3. 

Τα προσόντα των υποψηφίων για εκπαίδευση και η διάρκεια της εκ¬ 
παίδευσης καθορίζονται με βάση τις ισχύουσες διατάξεις. 

Άρθρο 4. 

Η λειτουργία του ιδρυόμενου τμήματος καθορίζεται με τον Κανονι¬ 
σμό Λειτουργίας Εκπαιδευτικών Μονάδων Τ.Ε.Κ. 

Κάθε άλλη λεπτομέρεια αναγκαία για την εκτέλεση της παρούσας 
ρυθμίζεται με απόφασή μας. / ' 

Η παρούσα απόφαση να δημοσιευθεί στην Εφημερίδα της Κυβέρνη¬ 
σης σύμφωνα με το 405/71 Β.Δ. (άρθρα 42 και 43). 

Αθήνα. 27 Φεβρουάριου 1990 

Η Διοικητής 
Ν. ΤΖΑΒΕΛΛΑ 

: - 4 - 

Αριθ. 210/210 (3) 

Αναπροσαρμογή των παρεχομένων συντάξεων του Ταμείου Επικουρι¬ 
κής Ασφάλισης Πρόνοιας και Κοινής Διανομής Πωλητών Βενζίνης 

Αθηνών - Πειραιώς και Περιχώρων. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1) Τις διατάξεις της παρ. 4 του άρθρ. 1 του Ν.Δ. 4577/66 (Α/230). 

2) Τα άρθρα 23, παρ. 1 στοιχ. στ και 24 παρ. 1 και παρ. 2 στοιχ. γ', 
26 παρ.1 και 27 παρ. 1 στοιχ. δ του Ν. 1558/85 (Α 137). 

3) Τις διατάξεις του άρθρου 30 του Ν. 1027/1980, όπως αυτό αντι- 
καταστάθηκε με το άρθρο 7 του Ν. 1275/1982. 

4) Τη γνώμη του Δ.Σ. του Ταμείου που λήφθηκε κατά την 31η/ 
20.11.1989 συνεδρίασή του, αποφασίζουμε: 

«1. α) Οι παρεχόμενες μέχρι 31.12.1989 πλήρεις οργανικές συντά¬ 
ξεις από το Ταμείο Επικουρικής Ασφάλισης Πρόνοιας και Κοινής Διανο¬ 
μής Πωλητών Βενζίνης Αθηνών - Πειραιώς και Περιχώρων αυξάνο¬ 
νται από 1.1.90 κατά 7.000 δρχ. 

β) Ομοίως τα κατώτατα όρια συντάξεων, όπως αυτά διαμορφώθη¬ 
καν με την αριθ. 210/1024/27.4.1989 Υπουργική Απόφαση αυξάνο¬ 
νται από 1.1.1990 κατά το ποσό των 7000 δρχ., εφόσον αντιστοιχούν 
σε πλήρεις οργανικές συντάξεις. 


γ) Τα μερίδια συντάξεων αυξάνονται κατά το ποσό των 7.000 δρχ. 
που αναλογεί με βάση το ποσοστό της πλήρους σύνταξης υπολογισμού 
κάθε μεριδίου κατά το χρόνο επέλευσης του ασφαλιστικού κινδύνου. 
Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Φεβρουάριου 1990 

Ο ΥΠΟΥΡΓΟΣ 

Γ. ΜΕΡΙΚΑΣ 
-♦- 

Αριθ. Α6β/2006 (4) 

Καθορισμός φαρμακευτικού ιδιοσκευάσματος που εμπίπτει στις διατά¬ 
ξεις του Ν. 1729/87. 


Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: , 

1. Τις διατάξεις του άρθρου 4 και 7 του Ν. 1729/87 «Καταπολέ¬ 
μηση της διάδοσης των ναρκωτικών, προστασία των νέων...». 

2. Την αριθ. Α6β/6543/15.7.88 απόφαση του Υπουργ. Υγείας, 
Πρόνοιας και Κοιν. Ασφαλίσεων «Καθορισμός όρων και προϋποθέσεων 
της διάθεσης των ουσιών του άρθρου 4 του Ν. 1729/87 και ορισμός 
φαρμακευτικών ιδιοσκευασμάτων ή σκευασμάτων που υπάγονται στον 
ίδιο νόμο Τύπος και σχήμα της συνταγής ναρκωτικών του άρθρου 7 του 
ίδιου νόμου». 

3. Την αριθ. Α6β/5934/20.6.88 απόφαση. 

4. Την γνωμοδότηση της Επιτροπής Ναρκωτικών αριθ. 1/11.1.90, 
αποφασίζουμε: 

Τροποποιούμε την απόφαση αριθ. Α6β/6543/15.7.88 και μεταφέ¬ 
ρουμε το ιδιοσκεύασμα ΑΝδΙΕΑΝ που περιέχει την ουσία ΣΕΚΟΒΑΡ- 
ΒΙΤΑΛΗ από τον πίνακα Δ στον Γ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 19 Φεβρουάριου 1990 

Ο ΥΠΟΥΡΓΟΣ 

Γ. ΜΕΡΙΚΑΣ 


Αριθ. 10384 (5) 

Ορισμός τόπου συνεδρίασης για την εκδίκαση της υπόθεσης Γιουγκοσ- 
λαβικού Καλαμποκιού. 

Ο ΥΠΟΥΡΓΟΣ ΔΙΚΑΙΟΣΥΝΗΣ 


Έχοντας υπόψη: 

1. Τις διατάξεις του άρθρου 18 του Κώδικα Οργανισμού Δικαστη¬ 
ρίων και Κατάστασης Δικαστικών Λειτουργών (κυρ. Ν. 1756/ 
1988). 

2. Τις διατάξεις του άρθρου 29 του Ν.Δ. 802/1971 και 

3. Το έγγραφο του Προέδρου του Αρείου Πάγου 82/27.2.1990, 
αποφασίζουμε: 

Ορίζουμε τόπο συνεδρίασης για την εκδίκαση της υπόθεσης του γιου¬ 
γκοσλάβικου καλαμποκιού καθώς και των λοιπών δύο υποθέσεων του 
Ειδικού Δικαστηρίου του άρθρου 86 του Συντάγματος, το Κατάστημα 
του Αρείου Πάγου (αίθουσα Ολομέλειας). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 1 Μαρτίου 1990 

Ο ΥΠΟΥΡΓΟΣ ; 

ΚΩΝ. ΣΤΑΜΑΤΗΣ 

I 

- ♦-- 

Αριθ. Β2 - 1091 (6) 

Διορισμός μελών κτηριακής Επιτροπής του Γεωργικού Πανεπιστημίου 

Αθηνών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 12 του Ν. 641/77. 

2. Την αριθ. Β/4862/1979 Υ.Α. (ΦΕΚ 261/τ.Β’). 

3. Το Π.Δ. 18/1981 (ΦΕΚ 14 τ.Ά). 

4. Την αριθ. Β1 - 590/83 (ΦΕΚ 319 τ.Β') απόφασή μας. 

5. Την αριθ. ΣΤ.5/13/82 (ΦΕΚ 429 τ.Β') κοινή Υπουργική από¬ 
φαση. 

6. Την αριθμ. Β1/448/5.6.89 (ΦΕΚ 452/12.6.89 τ.Β') κοινή 
Υπουργική απόφαση. 

7. Το αριθμ. 8966 π.ε. 12.1.1990 έγγραφο του Γεωργικού Πανεπι¬ 
στημίου Αθηνών, αποφασίζουμε: 

Διορίζουμε ως μέλη της κτηριακής επιτροπής του Γεωργικού Πανε¬ 
πιστημίου Αθηνών μέχρι 31.8.1991 τους παρακάτω, ως εξής: 

1) Μπαλαγιάννη Παναγιώτη, Αναπλ. Καθηγητή, ως Πρόεδρο, με 
αναπληρωτή του τον Παπαϊωάννου Χαρίλαο, Αναπληρωτή Καθη- 
γητή. 

2) Πιτσιλή Ιωάννη, Αναπληρωτή Καθηγητή, ως μέλος με αναπλη¬ 
ρωτή του τον Σαντά Λουκά, Αναπληρωτή Καθηγητή. 

3) Βάλμη Σπόρο, Επίκ. Καθηγητή, ως μέλος με αναπληρωτή του 
τον Γεωργακάκη Δημήτριο, Επίκουρο Καθηγητή. 

4) Καραβάνο Ευάγγελο, μηχανικό, υπάλληλο του ΕΕΠ ως μέλος, με 
αναπληρωτή του τον Σπυρόπουλο Νικόλαο, υπάλληλο του κλάδου ΠΕ 
Διοικητικού Οικονομικού. 

5) Φισκατώρη Γεώργιο, μηχανικό, υπάλληλο του ΕΕΠ ως μέλος, με 
αναπληρωτή του τον Λέφα Παύλο, μηχανικό, υπάλληλο του ΕΕΠ. 

6) Γκλεζάκο Βασίλειο, υπάλληλο του κλάδου ΠΕ Δημοσιονομικού 
του Υπουργείου Οικονομικών ως μέλος, με αναπληρωτή του τον Νίκα 
Φραγκίσκο, υπάλληλο του Κλάδου ΠΕ Δημοσιονομικού του Υπουρ¬ 
γείου Οικονομικών. 

7) Οικονομόπουλο Βασίλειο, εκπρόσωπο του Τεχνικού Επιμελητη¬ 
ρίου Ελλάδας ως μέλος, με αναπληρωτή του τον Πορτελάνο Αναστάσιο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 1 Μαρτίου 1990 

Ο ΥΠΟΥΡΓΟΣ 

ΚΩΝ. ΔΕΣΠΟΤΟΠΟΥΛΟΣ 
- ■*—7 - 

Αριθ. ΥΠΠΟ/ΔΙΛΑΠ/Γ/296/9185 (7) 

Χαρακτηρισμός ως έργου τέχνης και ιστορ. διατηρητέου μνημείου των 
κυρίων όψεων (βόρεια και ανατολική) καθώς καί τμήματα της Βό¬ 
ρειο - ανατολικής πλευράς του κτιρίου «Καστέλλα» στις οδούς Αρ¬ 
χιεπισκόπου Μακαρίου - Μητσοτάκη - Θεοτοκοπούλου στο Ηρά¬ 
κλειο Κρήτης ιδ. Λεωνίδα Ανθή Α.Ε. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: α) του Ν. 1558/85 «περί Κυβέρνησης και Κυβερ¬ 
νητικών Οργάνων» που δημοσιεύθηκε στο ΦΕΚ 137/τ.Α'/26.7.85. 

β) Του άρθρου 52 του Ν. 5351/1932 «περί Αρχαιοτήτων». 

γ) Του Ν. 1469/50 «περί προστασίας ειδικής κατηγορίας οικοδομη¬ 
μάτων και έργων τέχνης μεταγενεστέρων του 1830». 
δ) Του Π.Δ. 941/77 «περί Οργανισμού του ΥΠΠΕ». 

2. Το Π.Δ. 161/26.4.84 (ΦΕΚ 54/Α/30.4.84) «περί.ανακατανο¬ 
μής αρμοδιοτήτων των Υπουργείων ΥΠΠΕ - ΥΧΟΠ». 

3. Τα στοιχεία του φακέλλου. 

4. Την ομόφωνη γνωμοδότηση του Κεντρικού Συμβουλίου Νεωτ. 
Μνημείων με αριθμό 3/18.1.90, αποφασίζουμε: 

Χαρακτηρίζουμε ως έργο τέχνης και ως ιστορικό διατηρητέο μνη¬ 
μείο τις κύριες όψεις (Βόρεια και ανατολική) καθώς και τμήμα της Βο¬ 
ρειοανατολικής πλευράς του κτιρίου «ΚΑΣΤΕΛΛΑ», που βρίσκεται στις 
οδούς Αρχιεπισκόπου Μακαρίου - Μητσοτάκη - Θεοτοκοπούλου στο 
Ηράκλειο Κρήτης ιδιοκτησίας «Λεωνίδα Ανδή» Α.Ε., διότι πρόκειται 
για κτίσμα ειδικής χρήσης του οποίου οι Αρχιτεκτονικές και μορφολογι- 
κές λύσεις το καθιστούν ένα από τα πιο αξιόλογα δείγματα του όψιμου 
νεοκλασσικισμού στο Ηράκλειο. Επίσης το κτίριο είναι πολύτιμο για την 
μελέτη της εξέλιξης της Ιστορίας της Αρχιτεκτονικής στην Κρήτη και 
έχει συνδεθεί με την Ιστορία του τόπου και τις μνήμες των κατοίκων της 
πόλης. Η βόρεια όψη έχει μήκος 47,10 μ. η ανατολική πλευρά έχει μή¬ 
κος 9,77 μ. και το βορειοανατολικό τμήμα του κτιρίου έχει πλάτος 
6.00 μ. 


Η απόφαση αυτή να δημοσιευθεί στην Εφημερίδα της Κυβερνήσεως., 
Αθήνα, 23 Φεβρουάριου 1990 

Ο ΥΠΟΥΡΓΟΣ 

ΓΕΩΡΓΙΟΣ ΜΥΛΩΝΑΣ 
-♦- 

Αριθ. 18135/212 (8) 

Έγκριση Καταστατικού του Παραθεριστικού Οικοδομικού Συνεταιρι¬ 
σμού Ξενητεμένων Ηπειρωτών Νταχάου και Κάρλσφελντ Συν ΠΕ. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Την 41621/864/6.6.1988 απόφαση του Αναπληρωτή Υπουρ¬ 
γού για «Μεταβίβαση αρμοδιοτήτων του Αναπληρωτή Υπουργού ΠΕ.- 
ΧΩ.Δ.Ε.» στον Γενικό Γραμματέα, Ειδικό Γραμματέα, στους Προϊστα¬ 
μένους Δ/νσεων και Τμημάτων του Υπουργείου ΠΕ.ΧΩ.Δ.Ε. 

2. Τον Ν. 1337/83 (ΦΕΚ 33Α/14.3.83) «Επέκταση των πολεοδο- 
μικών Σχεδίων, οικιστική ανάπτυξη και σχετικές ρυθμίσεις και ειδικώ- 
τερα το άρθρο 42. 

3. Το Π.Δ. 93/87 (ΦΕΚ 52Α/16.4.87) «Αναμόρφωση και ενοποί¬ 
ησης νομοθεσίας για τους Οικοδομικούς Συν/σμούς τρόπος οργάνωσης, 
διοίκησης και λειτουργίας αυτών και πολεοδόμηση εκτάσεων Οικοδομι¬ 
κών Συνεταιρισμών». 

4. Το με αρ. πρωτ. ΥΠΕΧΩΔΕ 16679/214/88 έγγραφο του Οικο¬ 

δομικού Συν/σμού με την επωνυμία Παραθεριστικός Οικοδ. Συν/σμός 
Ξενητεμένων Ηπειρωτών Νταχάου και Κάρλσφελντ Δυτ. Γερμανίας με 
το οποίο μας υποβλήθηκε ο φάκελλος του πιο πάνω υπό ίδρυση Οικοδο¬ 
μικού Συν/σμού και το από 15.11.87 Καταστατικό του ίδιου προανα-, 
φερόμενου Οικοδ. Συν/σμού καθώς και τα με αρ. πρωτ. ΥΠΕΧΩΔΕ 
63070/1402/88, 17336/74/89, 18627/346/89, 59022/ 

1038/89 και 17027/2/90 έγγραφα των ενδιαφερομένων με τα οποία 
συμπληρώθηκαν τα προβλεπόμενα δικαιολογητικά για την έγκριση του 
Καταστατικού και την ολοκλήρωση της διαδικασίας σύστασης του Οι- 
κοδ. Συν/σμού αυτού. 

5. Τα συνημμένα δικαιολογητικά που περιέχονται στον πιο πάνω φά- 

κελλο τα οποία απαιτούνται για την σύσταση Οικοδομικού Συν/σμού 
Αποδήμων Ελλήνων του,άρθρου 16 του Π.Δ. 93/87, αποφασί¬ 
ζουμε: 'τ» 

! Εγκρίνουμε όπως διορθώθηκε το από 15.11.87 Καταστατικό του 
«Παραθεριστικού Οικοδομικού Συνεταιρισμού Ξενητεμένων Ηπειρωτών 
Νταχάου και Κάρλσφελντ ΣΥΝ ΠΕ», από την Υπηρεσία, ο οποίος έχει: 

Έδρα τον Δήμο Ηγουμενίτσας και η διοίκηση του μπορεί να λειτουρ¬ 
γεί και στην πόλη Νταχάου Δυτ. Γερμανίας. 

Σκοπό παραθεριστική κατοικία. 

Αριθμό μελών 34. 

Μέγεθος της αρχικής συν/κής μερίδας 10.000 δρχ. 

Έκταση ευθύνης μέχρι του ποσού της συνεταιρικής μερίδας. 

Αριθμό άρθρων του Καταστατικού 44. 

και οι εκτάσεις επί των οποίων προτίθεται να εκπληρώσει τον σκοπό 
του ο Συν/σμός Βρίσκονται: 1) στις Κοινότητες Σαγιάδα, Σύβοτα, Πέρ¬ 
δικα του Νομού Θεσπρωτίας, 2) στις Κοινότητες Αγιά, Αγία Κυριακή, 
Αμουδιά, Λούτσα, Λυγιά, Κανάλι, Μονολήθι του Νομού Πρεβέζης και 
3) στον Δήμο ΓΙάργας του ίδιου Νομού Πρεβέζης. 

Με την απόφαση αυτή έγκρίνεται το Καταστατικό του Οικοδομικού 
Συνεταιρισμού σύμφωνα με τις διατάξεις του ΠΔ 93/87. 

Η καταλληλότητα η μη για πολεοδόμηση της έκτασης αυτής θα προ¬ 
κόψει από τις προτάσεις των Γενικών Πολεοδομικών Σχεδίων, των Ζω¬ 
νών οικιστικού Ελέγχου ή των οποιωνδήποτε σχεδίων ρύθμισης των 
χρήσεων γης των ευρύτερων περιοχών, όπως προβλέπεται από την κεί¬ 
μενη πολεοδομική νομοθεσία ή από την οικιστική καταλληλότητα, ή 
από την απόφαση Υπουργού Περιβάλλοντος Χωροταξίας και Δημοσίων 
Έργων περί «Οικιστικής Καταλληλότητας», όπως αυτή προβλέπεται 
στο άρθρο 17 &2 του Π.δ. 93/87. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 16 Φεβρουάριου 1990 

Με εντολή Υπουργού 
Ο Ειδικός Γραμματέας 
Οικιστικής και κατοικίας 
Π. ΓΚΟΙΜΙΣΗΣ 

- ♦- 

Αριθ. Π1/4613 

Μητρώο Προμηθευτών. 


( 9 ) 


ΟΙ ΥΠΟΥΡΓΟΙ 

ΒΙΟΜΗΧΑΝΙΑΣ, ΕΝΕΡΓΕΙΑΣ & ΤΕΧΝΟΛΟΓΙΑΣ 
ΚΑΙ ΕΜΠΟΡΙΟΥ 


Έχοντας υπόψη: 

1. Τις διατάξεις: 

α) Του Ν. 1558/1985 «Κυβέρνηση και Κυβερνητικά Όργανα» 
(ΦΕΚ 137/Α/26.7.1985). 

β) Του Ν. 1797/1988 (άρθρ. 8 παρ. 2) «Προμήθειες του δημόσιου 
τομέα και ρυθμίσεις συναφών θεμάτων» (ΦΕΚ 164/Α/4.8.1988). 

2. Την από 31.10.1989 γνωμοδότηση της Επιτροπής Πολιτικής 
και Προγραμματισμού Προμηθειών (Ε.Π.Π.Π.), αποφασίζουμε: 

Α. Ορίζουμε τις λεπτομέρεις κατάρτισης και τήρησης του μητρώου 
προμηθευτών, από τους φορείς που ορίζονται στις διατάξεις του Νόμου 
1797/88, ως εξής: 

1. Δικαίωμα εγγραφής. 

Δικαίωμα εγγραφής στο μητρώο προμηθευτών έχουν όσοι ασκούν 
εμπορικό ή βιομηχανικό ή βιοτεχνικό ή γεωργικό ή κτηνοτροφικό 
επάγγελμα ή το επάγγελμα του Εμπορικού αντιπροσώπου. 

2. Κριτήρια και προϋποθέσεις εγγραφής. 

Η εγγραφή στο μητρώο προμηθευτών γίνεται, ύστερα από αξιολό¬ 
γηση από το αρμόδιο όργανο του φορέα, των παρακάτω κριτηρίων και 
προϋποθέσεων κατά περίπτωση: 

α. Εάν διαθέτει τις προϋποθέσεις της παραπάνω παραγράφου 1. 

β. Εάν η άδεια λειτουργίας, όπου απαιτείται, ισχύει κατά τον χρόνο 
υποβολής της αίτησης.. 

γ. Εάν διαθέτει ανάλογη υποδομή για την παραγωγή του δηλουμέ- 
νου προϊόντος. 

δ. Εάν υπάρχουν νομικοί περιορισμοί λειτουργίας της επιχείρη¬ 
σης. 

ε. Κάθε άλλο το οποίο κρίνεται απαραίτητο από το όργανο αξιολόγη¬ 
σης. 

3. Δικαιολογητικά. 

Κατά την διαδικασία αξιολόγησης των κριτηρίων, το αρμόδιο όργανο 
μπορεί να ζητήσει τα ακόλουθα δικαιολογητικά: 

Λ α. Από ημεδαπά φυσικά ή νομικά πρόσωπα: 

1) Πιστοποιητικό του οικείου Επιμελητηρίου με το οποίο θα πιστο¬ 
ποιείται η.εγγραφή τους σ’ αυτό και το ειδικό επάγγελμα τους ή βεβαί¬ 
ωση άσκησης επαγγέλματος από Δημόσια Αρχή ή Αρχή Τοπικής Αυτο¬ 
διοίκησης για όσους ασκούν γεωργικό ή κτηνοτροφικό επάγγελμα που 
θα έχουν εκδοθεί το πολύ έξι (6) μήνες πριν από την ημερομηνία της αί¬ 
τησης εγγραφής στο Μητρώο Προμηθευτών. 

2) Αντίγραφο της άδειας λειτουργίας της επιχείρησης ή σχετική βε¬ 
βαίωση της αρμόδιας Αρχής. 

3) Περιγραφή του τεχνικού εξοπλισμού της επιχείρησης. 

4) Πιστοποιητικό αρμόδιας δικαστικής ή διοικητικής Αρχής από το 
οποίο να προκύπτει ότι δεν τελούν υπό πτώχευση, εκκαθάριση, αναγκα¬ 
στική διαχείριση, πτωχευτικό συμβιβασμό ή άλλη ανάλογη κατάσταση 
και επίσης ότι δεν τελούν υπό διαδικασία κήρυξης σε πτώχευση ή έκδο¬ 
σης απόφασης αναγκαστικής εκκαθάρισης ή αναγκαστικής διαχείρισης 
ή πτωχευτικού συμβιβασμού ή υπό άλλη ανάλογη διαδικασία. 

5) Απόσπασμα ποινικού μητρώου, έκδοσης τουλάχιστον του τελευ¬ 
ταίου τριμήνου, από το οποίο να προκύπτει ότι δεν έχουν καταδικασθεί 
για αδίκημα σχετικό με την άσκηση της επαγγελματικής τους δραστη¬ 
ριότητας, εφόσον πρόκειται για φυσικά πρόσωπα. 

6) Κάθε άλλο το οποίο κρίνεται απαραίτητο από το αρμόδιο όργανο 
αξιολόγησης. ' 

β. Από αλλοδαπά φυσικά ή νομικά πρόσωπα: 

1) Πιστοποιητικό της αρμόδιας Αρχής της χώρας εγκατάστασης 
τους, περί εγγραφής τους στα μητρώα του οικείου Επιμελητηρίου ή σε 


ισοδύναμους κρατικούς ή επαγγελματικούς καταλόγους. 

2) Πιστοποιητικό της αρμόδιας Αρχής της χώρας εγκατάστασής 
τους περί της άσκησης λειτουργίας της επιχείρησης. 

3) Περιγραφή του τεχνικού εξοπλισμού της επιχείρησης. 

4) Πιστοποιητικό της κατά περίπτωση αρμόδιας δικαστικής ή διοι¬ 
κητικής Αρχής της χώρας εγκατάστασής τους, από το οποίο να προκύ¬ 
πτει ότι δεν συντρέχει η περίπτωση (4) του εδαφίου α της παραγράφου 
αυτής. ( 

5) Απόσπασμα ποινικού Μητρώου, ή ισοδύναμου εγγράφου αρμόδιας 
διοικητικής ή δικαστικής Αρχής της Χώρας εγκατάστασής τους, έκδο¬ 
σης τουλάχιστον του τελευταίου τριμήνου, από το οποίο να προκύπτει 
ότι δεν έχουν καταδικασθεί για αδίκημα σχετικό με την άσκηση της 
επαγγελματικής τους δραστηριότητας, εφόσον πρόκειται για φυσικά 
πρόσωπα. 

6) Κάθε άλλο το οποίο κρίνεται απαραίτητο από το αρμόδιο όργανο 
αξιολόγησης. 

γ. Από τους Συνεταιρισμούς: 

1. Βεβαίωση εποπτεύουσας αρχής ότι ο συνεταιρισμός λειτουργεί νό¬ 
μιμα. 

2. Περιγραφή του τεχνικού εξοπλισμού του συνεταιρισμού. 

3. Πιστοποιητικό της κατά περίπτωση αρμόδιας δικαστικής ή διοι¬ 
κητικής Αρχής από το οποίο να προκύπτει ότι δεν συντρέχει η περί¬ 
πτωση (4) του εδαφίου α της παραγράφου αυτής. 

4. Κάθε άλλο το οποίο κρίνεται απαραίτητο από το αρμόδιο όργανο 
αξιολόγησης. 

4. Διαδικασία εγγραφής. 

α. Οι επί μέρους φορείς πρέπει να προβούν στην δημοσίευση στον οι¬ 
κονομικό τύπο, ανακοίνωσης και να απευθύνουν έγγραφο στα συλλο¬ 
γικά όργνα των προμηθευτών με τα οποία θα γνωστοποιείται η κατάρ¬ 
τιση μητρώου προμηθευτών, τα κριτήρια, οι προϋποθέσεις εγγραφής, 
καθώς και κάθε άλλο απαραίτητο στοιχείο. 

β. Οι ενδιαφερόμενοι πρέπει να υποβάλλουν σχετική αίτηση στην αρ¬ 
μόδια Υπηρεσία. 

γ. Η εγγραφή στο μητρώο προμηθευτών γίνεται με απόφαση του αρ¬ 
μόδιου οργάνου του φορέα, ύστερα από αξιολόγηση των κριτηρίων και 
προϋποθέσεων που ορίζονται ανωτέρω. 

Η απόφαση αυτή κοινοποιείται στον ενδιαφερόμενο. 

5. Στοιχεία που περιλαμβάνονται στο μητρώο προμηθευτών - Τρό¬ 
πος Τήρησης. 

Το μητρώο πρέπει να τηρείται κατ’ είδος και προμηθευτή (χώρων 
ΕΟΚ, λοιπών χωρών) και να περιλαμβάνει απαραίτητα τα εξής στοϊ- 
χεί “ : 

α) Τον πλήρη τίτλο, Ταχ. Δ/νση, αριθ. τέλεξ, αριθ. τηλεφώνου του 
προμηθευτή. 

β) Το ειδικό επάγγελμα και το είδος για το οποίο εγγράφεται ως προ¬ 
μηθευτής. 

γ. Τις κυρώσεις που τυχόν επιβάλλονται στον προμηθευτή, σχετικά 
με κήρυξη εκπτώτου ή αποκλεισμό από τους διαγωνισμούς. 

Επίσης κάθε άλλο στοιχείο που κρίνεται απαραίτητο ή χρήσιμο από 
τον φορέα, τήρησης του μητρώου. 

Εφόσον κρίνεται σκόπιμα από τον κεντρικό φορέα, μπορεί να δίδει 
οδηγίες προς επί μέρους φορείς σχετικά με την κατάρτιση, τήρηση και 
χρήση του μητρώου τους. 

6. Κεντρικό Μητρώο Προμηθευτών. 

α) Η Τεχνική δ/νση της Γενικής Γραμματείας Κρατικών Προμη¬ 
θειών, του Υπουργείου Εμπορίου, ορίζεται κεντρικός φορέας για την συ¬ 
γκέντρωση και αξιολόγηση των στοιχείων των μητρώων προμηθευτών 
των επί μέρους φορέων. 

β) Οι επί μέρους φορείς πρέπει να ενημερώνουν συνεχώς τον παρα¬ 
πάνω κεντρικό φορέα με τα στοιχεία του μητρώου τους (εγγραφές - δια¬ 
γραφές - κυρώσεις προμηθευτών, κ.λπ.). 

γ) Σε περίπτωση που επί μέρους φορέας έχει επιβάλλει σε προμη¬ 
θευτή κύρωση σχετικά με κήρυξη εκπτώτου ή αποκλεισμό του από δια¬ 
γωνισμούς του φορέα, ο κεντρικός φορέας μπορεί να εισηγηθεί, στην 
Επιτροπή Πολιτικής και Προγραμματισμού Προμηθειών (Ε.Π.Π.Π.), 
τον αποκλεισμό του προμηθευτή από διαγωνισμούς περισσότερων φο¬ 
ρέων ή όλου του ευρύτερου Δημόσιου Τομέα, για ορισμένο χρονικό διά¬ 
στημα ή για αόριστο χρόνο, ύστερα δε από γνωμοδότηση της εκδίδεται 
σχετική απόφαση των Υπουργών Βιομηχανίας - Ενέργειας - Τεχνολο¬ 
γίας και Εμπορίου που κοινοποιείται στον ενδιαφερόμενο. Κατά την συ- 

νεδρίαση της Ε.Π.Π.Π. καλείται εγγράφως απαραίτητα ο ενδιαφερόμε¬ 
νος προμηθευτής προκειμένου, εάν το επιθυμεί, να παραστεί κατά την 
συζήτηση του θέματος. 

7. Διαδικασία διαγραφής. 

α) Διαγραφή από το μητρώο προμηθευτών γίνεται σε περίπτωση που 
έπαυσε να συντρέχει έστω και μία από τις προϋποθέσεις που αναφέρο- 
νται στην παραπάνω παράγραφο 2. Οι προμηθευτές υποχρεούνται να 
υποβάλλουν έγκαιρα εκ νέου τα δικαιολογητικά που υπέβαλαν και που 
έπαυσαν να ισχύουν. 

β) Η διαγραφή από το μητρώο των επί μέρους φορέων γίνεται με 
απόφαση του αρμόδιου οργάνου του φορέα που κοινοποιείται στον ενδια¬ 
φερόμενο και στον κεντρικό φορέα. 

γ) Σε περίπτωση που ο κεντρικός φορέας διαπιστώσει ότι ο προμη¬ 
θευτής αυτός έχει εγγραφεί και σε μητρώο άλλου φορέα, εκδίδει από¬ 
φαση διαγραφής του και από το μητρώο αυτό, που κοινοποιείται τόσο 
στον φορέα όσο και στον ενδιαφερόμενο. 

δ) Σε περίπτωση διαγραφής προμηθευτού κατά τα ανωτέρω, ο κε¬ 
ντρικός φορέας ενημερώνει σχετικά το κεντρικό μητρώο προμηθευ¬ 
τών. 

Β. Τα μήτρώ προμηθευτών από τους επί μέρους φορείς εφαρμόζονται 
υποχρεωτικά μέσα σε δώδεκα (12) μήνες από τήν έκδοση της απόφασης 
αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Μαρτίου 1990 

ΟΙ ΥΠΟΥΡΓΟΙ 

ΒΙΟΜ/ΝΙΑΣ ΕΝΕΡΓΕΙΑΣ ΤΕΧΝ/ΓΙΑΣ ΕΜΠΟΡΙΟΥ 

Π. ΣΑΚΕΛΛΑΡΙΔΗΣ θ. ΓΚΑΜΑΛΕΤΣΟΣ 

-♦- 

Αριθ. 20145 (10) 

Αποδοχή παραίτησης του Αναπληρωτή Προέδρου τού Δ.Σ. ΟΤΕ και 
ορισμός νέου. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν. 1365/1983 «Κοινωνικοποίηση των επιχει¬ 
ρήσεων δημόσιου χαρακτήρα ή κοινής ωφέλειας». 

2. Τις διατάξεις του άρθρου 8 του Π.Δ. 58/1985 «Δομή ρόλος και 
τρόπος διοίκησης και λειτουργίας της κοινωνικοποιημένης επιχείρησης 
Οργανισμός Τηλεπικοινωνιών Ελλάδος (ΟΤΕ) Α.Ε.». 

3. Την 18769/24.9.1988 απόφαση «περί ορισμού μελών Διοικητι¬ 
κού Συμβουλίου ΟΤΕ» (ΦΕΚ 707/Β/26.9.1988) όπως τροποποιή¬ 
θηκε μεταγενέστερα με τις 18897/8.11.88 (ΦΕΚ 823/Β/88), 
19333/89 (ΦΕΚ 225/Β/89), 19567/2.6.89 (ΦΕΚ 426/Β/89) 
και 19688/12.7.89 (ΦΕΚ 544/Β/89), όμοιες. 

4. Την από 14.2.1990 παραίτηση του Κωνσταντίνου Φαφούτη μέ¬ 
λους του Δ.Σ. και Αναπληρωτή Προέδρου του Δ.Σ. του ΟΤΕ, αποφασί¬ 
ζουμε: 

1. Αποδεχόμαστε την από 14.2.1990 παραίτηση του Κωνσταντίνου 
Φαφούτη από τη θέση του μέλους του Δ.Σ. και αναπληρωτή Πρόεδρου 
του Διοικητικού Συμβουλίου του ΟΤΕ. 

2. Ορίζουμε σε αντικατάσταση .του παραπάνω τον Παναγιώτη Λογο¬ 
θέτη του Γρηγορίου ως μέλος του Δ.Σ. και Αναπληρωτή Πρόεδρου του 
Διοικητικού Συμβουλίου του ΟΤΕ. 

3. Η θητεία του παραπάνω λήγει μαζί με τη θητεία των άλλων με¬ 
λών του Διοικητικού Συμβουλίου του ΟΤΕ (23.9.1991). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Μαρτίου 1990 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Γ. ΚΟΝΤΟΓΕΩΡΓΗΣ Γ. ΝΟΥΤΣΟΠΟΥΛΟΣ 


Αριθ. Μ. 2115/31/1/90 (11) 

Συμπλήρωση του Κανονισμού Εκπαίδευσης ΚΕΣΕΝ. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α. Το άρθρο 68 του ΝΔ 187/73 «περί ΚΔΝΔ» (ΦΕΚ 261Α/73). 
β. Την απόφασή μας αριθμ. 80305/1846/86/5.11.86 «Κύρωση 
Κανονισμού Εκπαίδευσης ΚΕΣΕΝ» (ΦΕΚ 839/86). 

γ. Την κατά το άρθρο 68 του ΝΔ 187/73 γνωμοδότηση του Συμ¬ 
βουλίου των Δημοσίων Σχολών Εμπορικού Ναυτικού όπως αυτή εκ¬ 
φράστηκε με την αριθμ. 2/21.2.90 γνώμη του, αποφασίζουμε: 

Συμπληρώνουμε τον Κανονισμό Εκπαίδευσης ΚΕΣΕΝ, που κυρώ¬ 
θηκε με την (β) σχετική όπως παρακάτω: 

α. Χορηγούνται εμβόλιμες εξεταστικές περίοδοι κατά τους μήνες Φε¬ 
βρουάριο, Απρίλιο και Μαΐο 1990 στους σπουδαστές ΚΕΣΕΝ που 
έχουν τελειώσει την φοίτηση σε όλους τους κύκλους σπουδών και έχουν 
δικαίωμα επανεξέτασης σε οφειλόμενα μαθήματα. 

β. Οι ακριβείς ημερομηνίες και ώρες εξετάσεων θα καθοριστούν από 
το ΚΕΣΕΝ με σχετικό πρόγραμμα. ^ 

γ. Συμμετοχή σπουδαστή στις εξετάσεις εμβόλιμης περιόδου λαμβά- 
νεται υπόψη για την συμπλήρωση του ανωτάτου επιτρεπομένου ορίου 
συμμετοχής στις εξετάσεις (άρθρο 36 ΚΕ/ΚΕΣΕΝ). 

Η απόφαση αυτή, η ισχύς της οποίας αρχίζει από την κοινοποίηση, 
να δημοσιευθεί στην Εφημερίδα της Κυβερνήσεως. 

Πειραιάς, 23 Φεβρουάριου 1990 

Ο ΥΠΟΥΡΓΟΣ 

ΝΙΚΟΣ ΠΑΠΠΑΣ 

Αριθ. ΕΣ/52 (12) 

Σύσταση ίδιου νομικού προσώπου με το όνομα «Ινστιτούτο Τέχνης και 
δημιουργικότητας» στην Κ/τα Βερτίσκου Ν. Θεσ/κης». 

Η ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις α) του άρθρου 137 του Δημοτικού και Κοινοτικού 
Κώδικα (Π.Δ. 323/1989). 

2. Τις διατάξεις του Π.Δ. 331/1983 (ΦΕΚ 119/8.9.83 τ. Α') περί 
μεταβιβάσεως αρμοδιοτήτων του Υπουργού Εσωτερικών στους Νομάρ¬ 
χη 

3. Τήν αριθμ. 76/89 απόφαση του Κοινοτικού Συμβουλίου Βερτί¬ 
σκου του Νομού Θεσ/νίκης, αποφασίζουμε: 

1. Συστήνουμε ίδιο νομικό πρόσωπο με το όνομα «Ινστιτούτο Τέχνης 
και Δημιουργικότητας» στην Κ/τα Βερτίσκου του Νομού Θεσ/νίκης. 

2. Σκοπός του νομικού αυτού προσώπου είναι: 

Η παροχή υπηρεσιών σε άτομα με ειδικές ανάγκες δηλ. σε άτομα με 
μόνιμη ή παροδική αναπηρία οι ηλικιωμένοι τρίτης και τέταρτης ηλι¬ 
κίας οι έγκυες και τα άτομα με ψυχολογικά προβλήματα όρασης, ακοής 
κλπ., τα σπαστικά άτομα κλπ. 

Το Ινστιτούτο θα παρέχει στα άτομα αυτά υπηρεσίες ανάλογα με το 
ειδικό πρόβλημά τους δηλ. ζωγραφική, μουσική, ομαδικό διάβασμα 
χορό ξένες γλώσσες εξάσκησης σε νέες τεχνολογίες (κομπιούτερς) και σε 
άλλες δραστηριότητες όπως γυμναστική παιχνίδια περίπατοι κλπ. 

3. Πόροι του Νομικού Προσώπου είναι: 

Η ετήσια επιχορήγηση της Κ/τας με ποσό όχι λιγότερο από 
500.000 δρχ., κάθε είδους προσφορές εισφορές δωρεές, κληρονομιές 
και κληροδοσίες ή επιχορήγηση από το Κράτος μέσω διαφόρων ειδικών 
Ταμείων και Προγραμμάτων εισπράξεις που θα προέρχονται από τη 
συμμετοχή Συλλόγων και φορέων που στέλνουν άτομά τους στο Ινστι¬ 
τούτο, καθώς και κάθε είδους εισφορά που θα προέρχεται από νόμιμη 
πηγή. 

4. Οργάνωση Διοίκησης. 

Το Ν.Π. διοικείται από 5/μελές Συμβούλιο; που αποτελείτασι: 
α) Από τον εκάστοτε Πρόεδρο της Κ/τας Βερτίσκου, ως Πρόεδρο, 
β) Από δύο Κοιν. Συμβούλους που ορίζονται από το Κ.Σ. 
γ) Από δύο μέλη του Συνδέσμου Βερτισκιωτών που ορίζονται από το 
Διοικητικό Συμβούλιο του Συνδέσμου. 

Το Διοικ. Συμβούλιο εκλέγει από τα μέλη του, τον Αντιπρόεδρο, Τα¬ 
μία και Γραμματέα. 

Η θητεία του Διοικ. Συμβουλίου ακολουθεί την Κοινοτική περίοδο. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5. Το Νομικό Πρόσωπο εκπροσωπείται στα Δικαστήρια και σε κάθε 
αρχή από τον Πρόεδρό του και σε περίπτωση απουσίας ή κωλύμματος 
από τον Αντιπρόεδρο αυτού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσ/νίκη, 31 Ιανουάριου 1990 

Η Νομάρχης 

ΑΣ. ΞΗΡΟΤΤΡΗ 

-♦- 

Αριθ. ΚΒ/14374/89 (13) 

Συγκρότηση Διοικητικής Επιτροπής Στρατιωτικών Επιτάξεων στο Ν. 

Καστοριάς. 

Ο ΝΟΜΑΡΧΗΣ ΚΑΣΤΟΡΙΑΣ 
Έχοντας υπόψη: 

1. Την αριθ. Φ 851/40/371372 - Σ1619/4.3.1980 διαταγή του 
Γεν. Επιτελείου Στρατού. 

2. Τις διατάξεις του Π.Δ., 115/84 και τις Διοικητικές οδηγίες Δ01/ 
ΓΕ. 

3. Το αριθ. Φ. 851/14 - 1/30670 Σ1704/3.8.87 έγγραφο του Α' 
Σώματος Στρατού. __ 

4. Το αριθ. 348/29.11.89 έγγραφο του Πρωτοδικείου Καστοριάς. 

5. Τις διατάξεις του αρθ. 9 Ν. 1649/86. 

6. Το αριθ. Φ 851 1110/476254/8338/7.12.89 έγγραφο του 
ΓΕΣ. 

7. Το αριθ. 1125179/2715/0006Α/8.12.1989 έγγραφο του 
Υπουργείου Οικονομικών. 

8. Το γεγονός ότι δε λειτουργεί κτηματική υπηρεσία στο Νομό μας, 
αποφασίζουμε: 

Συγκροτούμε για το έτος 1990 τη Διοικητική Επιτροπή Στρατιωτι¬ 
κών Επιτάξεων Ν. Καστοριάς αποτελούμενη από τους εξής: 

1. Μαγδαληνή Καρανάσιου Πρωτόδικη Καστοριάς και 

2. Τριανταφυλλιά Πατρώνου, επίσης Πρωτόδικη Καστοριάς, ανα- 

πληρουμένων από την Σταματία Παπαδοπούλου, Πρωτόδικη του ίδιου 
Πρωτοδικείου. .. 

3. Κων/νο Ζέρβα Τ/χης (ΕΜ) αναπληρούμενο από τον Γεώργιο 
Νένο Επλ/χη (ΤΘ) του 1ου ΕΓ/ΧνΜΠ. 

4. Δημήτριο Βραχνά Ανχης (ΤΘ) ΕΓ /ΧνΜΠ αναπληρούμενο από 
τον Ιωάννη Ψιλομανουσάκη Τ/ΧνΠΖ Δ/ντή ΔΐΠ και 

5. Γεώργιο Ζήση Οικονομικό Έφορο Καστοριάς αναπληρούμενο από 
την Αθανασία Χατζηφωτιάδου υπάλληλο της Δ.Ο.Υ. Καστοριάς. 

Καθήκοντα Προέδρου θα εκτελεί ο αρχαιότερος Πρωτόδικης ενώ τα 
του Προέδρου ο Εισαγγελέας της έδρας του Νομού. 

Γραμματέας ορίζεται η υπάλληλος της Δ/νσης Εσωτερικών Κίτσιου 
Δήμητρα αναπληρούμενη από την υπάλληλο της ίδιας υπηρεσίας Σκα- 
μάγκη Θεολογία. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καστοριά, 16 Φεβρουάριου 1990 
Ο Νομάρχης 

ΓΕΩΡΓΙΟΣ ΚΑΠΑΝΤΖΟΓΛΟΥ 

-♦- 

Αριθ. 30116 ' (14) 

Σύσταση αναπτυξιακού Συνδέσμου στο Ν. Λάρισας. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

α) Την απόφαση των Υπουργών Εθνικής Οικονομίας, Εσωτερικών 
και Χωροταξίας, Περιβάλλοντος & Δημοσίων Έργων, με αριθμό 125/ 
20.5.84 που εκδόθηκε σύμφωνα με τις διατάξεις της παρ. 8 του άρθρου 
23 του Ν. 1416/84. 

β) Τις διατάξεις των παρ. 2 και 3 του άρθρου 23 του Ν. 1416/84 
και της παρ. 3 του άρθρου 138 του Ν. 1065/80. 

γ) Την ανάγκη συγκρότησης Αναπτυξιακού Συνδέσμου στη Γεωγρα- 
φική Ενότητα, που περιλαμβάνει τις Κοινότητες Ολυμπιάδα, Δολίχη 
Καλλιθέα Κάρυά, Κοκκινόγειο, Κοκκινοπηλός, Κρυόβρυση, Λιβάδι, 
Λόφος, Πύθιο, Συκαμινέα, Φλάμπουρο για να επιτευχθεί η αποτελεσμα¬ 
τικότερη συνεργασία των Κοινοτήτων αυτών η συντονισμένη αξιοποί¬ 
ηση των τοπικών πόρων και η συγκρότηση της Γεωγραφικής Ενότητας 


αυτών ως Αναπτυξιακού Συνόλου. 

δ) Τις νόμιμα ληφθείσες αποφάσεις των κοινοτικών συμβουλίων με 
αριθμούς: Δολίχης 16/89 Καλλιθέας 26/89 Καρυάς 19/89 Κοκκινο- 
γείου 9/89 Κρυόβρυσης 4/89 Λόφου 8/89 Πυθίου 24/89 και Συκα- 
μινέας 17/89 σύμφωνα με τις οποίες: 

1) Η περιοχή Ολύμπου παρουσιάζει έντονα την υποανάπτυξη αλλά 
είναι μια περιοχή με πάρα πολλές δυνατότητες ανάπτυξης. 

2) Είναι δυνατή η βελτίωση της γεωγραφικής ενότητας περιοχής 
Ολύμπου στον γεωργικό και κτηνοτροφικό τομέα με την διακοινοτική 
συνεργασία που σαν στόχο έχει την επίλυση των προβλημάτων άρδευ¬ 
σης της περιοχής αλλά και σοβαρών προβλημάτων σε έργα υποδομής 
(ύδρευση οδοποϊα υπηρεσίες). 

3) Επίσης η ανάπτυξη στον Τουριστικό Τομέα κυρίως με την Τουρι¬ 
στική ανάπτυξη και αξιοποίηση του Ολύμπου. 

4) Είναι απαραίτητο επίσης η από κοινού προμήθεια μηχ/των για 
την διάνοιξη των βασικών αγροτικών δρόμων που εξυπηρετούν όλες τις 
Κοινότητες η από κοινού εκτέλεση και συντήρηση των κοινών έργων τε¬ 
χνικής υποδομής και κοινωνικού εξοπλισμού καθώς και η δημιουργία 
κοινής υπηρεσίας για την εξυπηρέτηση και κάλυψη των σχετικών ανα¬ 
γκών όλων των κοινοτήτων. 

5) Είναι απαραίτητη η από κοινού προσπάθεια για την καθαριότητα 
των κοινοτήτων με την προμήθεια απορριμματοφόρου αυτοκινήτου που 
θα ανήκει στο Α.Σ. καθώς και τη δημιουργία ενιαίου χώρου διάθεσης. 

6) Είναι αναγκαίο επίσης η εκπόνηση ενός Τοπικού Αναπτυξιακού 
Προγράμματος που θα καταγράψει μέσα από συμμετοχικές διαδικασίες 
την υπάρχουσα κατάστασή της περιοχής καθώς και τις προοπτικές που 
έχει από την εκτέλεση συγκεκριμένων έργων υποδομής που θα βοηθή¬ 
σουν στην ανάπτυξή της, αποφασίζουμε: 

1) Συνίσταται Αναπτ. Σύνδ. στο Νομό Λάρισας με την επωνυμία 
«Αναπτυξ. Σύνδεσμος Περιοχής ΟΛΥΜΠΟΥ από τις Κοινότητες Δολί¬ 
χης, Καλλιθέας, Καρυάς, Κοκκινόγειου - Κρυόβρυσης, Λόφος Πύθιο 
Συκαμινέα. 

2) Σύμφωνα με τις διατάξεις του άρθρου 23 του Ν. 1416/84, τις 
διατάξεις των άρθρων 138 (πληντιςπαρ. 4 )έως 148 του Ν. 1065/80 
όπως τροποποιήθηκαν και συμπληρώθηκαν με τις διατάξεις των άρθρ. 
21 και 22 του Ν. 1416/84, σκοποί του συνδέσμου είναι: 

α) Η υλοποίηση της μελέτης Τουριστικής αξιοποίησης και ανάπτυξης 
του ΟΛΥΜΠΟΥ και γενικότερα η προώθηση αναπτυξιακών προγραμ¬ 
μάτων για την ολοκληρωμένη ανάπτυξη της ευρύτερης περιοχής του 
ΟΛΥΜΠΟΥ σε συνεργασία με όλους τους φορείς (Τοπική Αυτοδιοίκηση 
- Νομαρχία - Περιφέρεια Υπουργείο ΕΟΤ). 

β) Η εκπόνηση Χωροταξικού σχεδίου της περιοχής. 

γ) Η υποβοήθηση των Κοινοτήτων του Συνδέσμου στην αξιολόγηση 
των αναγκαίων έργων τεχνικής υποδομής και κοινωνικού εξοπλισμού 
και στον προγραμματισμό υλοποίησής τους. 

δ) Η μελέτη, κατασκευή, διαχείρηση και συντήρηση των έργων τε¬ 
χνικής υποδομής ή κοινωνικού εξοπλισμού των κοινοτήτων που αναθέ¬ 
τουν οι κοινότητες στο Σύνδεσμο με χρηματοδότησή τους από τα έσοδά 
τους ή από πιστώσεις του Προγράμματος Δημοσίων Επενδύσεων, κα¬ 
θώς και διακοινωτικών έργων τεχνικής υποδομής ή κοινωνικού εξοπλι¬ 
σμού. 

ε) Η κατάρτιση προγραμμάτων για την αξιοποίηση των τοπικών 
πλουτοπαραγωγικών πόρων και την ανάπτυξη των τοπικών παραγω¬ 
γικών δυνάμεων. 

στ) Η προστασία φυσικού περιβάλλοντος και η μέριμνα για τη διατή¬ 
ρηση και αξιοποίηση της αρχιτεκτονικής κληρονομιάς και των πολιτι¬ 
στικών παραδόσεων της περιοχής σε συνδυασμό με την προστασία της 
ιστορίας της φυσιογνωμίας και περιβάλλοντος του ΟΛΥΜΠΟΥ. 

ζ) Η ενημέρωση και επιμόρφωση των κατοίκων της περιοχής με 
στόχο τη διεύρυνση της συμμετοχής τους στην ανάπτυξη του τόπου τους 
και 

η) Γ ενική η ανάληψη πρωτοβουλιών για την προώθηση της ολοκλη¬ 
ρωμένης τοπικής ανάπτυξης της περιοχής στα πλαίσια της ευρύτερης 
ανάπτυξης της περιοχής του Νομού Λάρισας. 

Ιδιαίτερα στους σκοπόύς του Συνδέσμου περιλαμβάνονται: 

Η συλλογή, μεταφορά, διάθεση των απορριμμάτων της περιοχής. 

Η μελέτη κατασκευή διαχείρηση και συντήρηση συστημάτων ύδρευ¬ 
σης και αποχ/σης που αναθέτουν οι Κοινότητες στο Σύνδεσμο. 

Η προμήθεια & διαχείριση συγκοινωνιακών μέσων για την εξυπηρέ¬ 
τηση των κατοίκων της περιοχής. 

Η συντήρηση των σχολικών κτιρίων και η μελέτη κατασκευή διαχεί- 

ρηση & συντήρηση αθλητικών χώρων και κοινωνικοπολιτικών λειτουρ¬ 
γιών διακοινοτικής σημασίας. 

Η αντιπυρική προστασία και η εκπόνηση προγραμμάτων προστασίας 
και αξιοποίηση του δασικού πλούτου και των τουριστικών πόρων της 
περιοχής. 

Η ανάληψη πρωτοβουλιών για την ίδρυση διακοινοτικών επιχειρή¬ 
σεων και μικτών επιχειρήσεων των Κοινοτήτων τους συν/σμούς της πε- 
ριοχής. 

Για την προώθηση των σκοπών του ο Σύνδεσμος δημιουργεί υπηρε¬ 
σία με το απαραίτητο επιστημονικό διοικητικό και τεχνικό προσωπικό 
προμηθεύεται μηχ/τα και τεχνικό εξοπλισμό και, γενικά αποκτά το 
απαραίτητο ανθρώπινο δυναμικό και την αναγκαία υλικοτεχνική υπο¬ 
δομή. Επίσης συνεργάζεται για την προώθηση των σκοπών του με τους 
Συν/σμούς, τους Συλλόγους και τους άλλους Κοινωνικούς φορείς της 
Τοπικής Αυτ/σης ή του Δημόσιου Τομέα που ενδιαφέρονται για την πε- 
ριοχήμελέτη. 

3) Έδρα του Συνδέσμου είναι η Κοινότητα Καλλιθέας. 

4) Η χρονική διάρκεια του Συνδέσμου είναι πενήντα (50) χρόνια. 

5) Έσοδα του Συνδέσμου είναι: 

α) Η ετήσια προσφορά των Κοινοτήτων - μελών του συνδέσμου που 
είναι ίση με το δέκα στα εκατό (10%) της Τακτικής Οικονομικής Επιχ/ 
σης. 

■ β) Πρόσοδοι από την περιουσία του Συνδέσμου. 

γ) Πρόσοδοι από τους φόρους τέλη και δικαιώματα που επιβάλλονται 
υπέρ του συνδέσμου. " 

δ) Ποσοστό είκοσι στα εκατό (20%) των κερδών κάθε αμιγούς ή μι¬ 
κτής επιχείρησης ΟΤΑ στην οποία συμμετέχει Κοινότητα,του Συνδέ¬ 
σμου. 

ε) Δωρεές, Επιχορηγήσεις και Εισφορές από το Δημόσιο ή άλλους φο¬ 
ρείς του Δημόσιου Τομέα ή άλλα Νομικά ή φυσικά πρόσωπα και ιδιαί¬ 
τερα επιχορήγηση από το Νομαρχιακό Ταμείο του Ν. Λάρισας του Ν. 
1406/84. 

στ) Επιχορηγήσεις από φορείς του δημοσίου φορέα για την εκτέλεση 
έργων, την κάλυψη δαπανών τους και την πληρωμή αποδοχών του προ¬ 
σωπικού τους. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λάρισα, 22 Δεκεμβρίου 1989 

Ο Νομαρχών Διευθυντής 
,ΔΗΜ. ΚΑΛΑΦΑΤΑΚΗΣ 

-φ-- 

Αριθ. 789 (15) 

Διάλυση Κοινοτικής Επιχείρησης Ν. Τενέδου. 

Η ΝΟΜΑΡΧΗΣ ΧΑΛΚΙΔΙΚΗΣ 

Έχοντας υπόψη: 

1. Τις διατάξεις του άρθρου 267 του Π.Δ. 323/89. 

2. Το Π. Δ/γμα 250/89 «μεταβίβαση αρμοδιοτήτων του Υπουργού 
Εσωτερικών στους Νομάρχες. 

3. Την αριθ. 74754/87/28.1.88 απόφαση του Υπουργού Εσωτερι¬ 
κών περί συστάσεως Κοινοτικής Επιχείρησης στην Κοινότητα Ν. Τενέ¬ 
δου με την επωνυμία «Κοινοτική Επιχείρηση αδρανών υλικών Ν. Τενέ¬ 
δου». 

4. Την αριθ. 1 /90 απόφαση του Κοινοτικού Συμβουλίου Ν. Τενέδου 
«περί διάλυσης της Κοιν. Επιχ/σης αδρανών υλικών, αποφασίζουμε: 

Διαλύεται η Κοινοτική Επιχείρηση Ν. Τενέδου με την επωνυμία 
«Κοιν. Επιχ/αη αδρανών υλικών» διότι συντρέχουν οι προϋποθέσεις του 
άρθρου 267 του Π,Δ. 323/89 και της αριθ. 74754/87/28.1.88 συ¬ 
στατικής απόφασης όπως λεπτομερειακώς αναφέρονται στην παρα¬ 
πάνω 1 /90 απόφαση του κοιν. Συμβουλίου. 

Εφόσον υπάρχουν εκρεμμείς υποθέσεις της επιχείρησης με απόφαση 
Κοινοτικού Συμβουλίου θα ορισθούν εκκαθαριστές. 

Αναφορικά με τη β' παράγραφο της παραπάνω 1 /90 απόφασης του 
Κ.Σ. παρακαλούμε να καθορίσετε τους όρους της δημοπρασίας σύμ¬ 
φωνα με την 47493/84 κοινή υπουργική απόφαση που φωτοαντί¬ 
γραφο στέλνουμε. 


Η απόφαση αυτή να δημοσιευθεί στην Εφημερίδα της Κυβερνήσεως. 

Πολύγυρος, 19 Φεβρουάριου 1990 
Η Νομάρχης 

, ΕΛΙΣΑΒΕΤ ΜΠΟΥΚΑ 

-- ♦ - 

Αριθ. Α4/25 (16) 

Εισητήριο και ελάχιστη κατανάλωση στα κέντρα διασκέδασης. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα» όπως 
ισχύει. 

2. Το Π.Δ. 397/88 «Οργανισμός του Υπουργείου Εμπορίου», όπως 
ισχύει. 

3. Το Ν.Δ. 136/46 «Περί Αγορανομικού Κώδικος», όπως ισχύει. 

4. Την ΑΔ 14/89 «περί Κωδικοποιήσεως Αγορανομικών Διατά¬ 
ξεων, που εκδόθηκαν μέχρι 16.2.89» όπως ισχύει. 

5. Το από 3.6.86 έγγραφο εργασίας προς τη Δ/νση Προϊόντων Ζωι¬ 
κής Πρ/σης του Υπουργείου Εμπορίοϋ, που συστάθηκε σύμφωνα με την 
Ά1 - 5119/85 απόφαση του Υπουργού, που αφορά απαγόρευση προεί¬ 
σπραξης εισιτηρίου στα Κέντρα Διασκέδασης. 

6. Το γεγονός της προείσπραξης εισιτηρίου στα Κέντρα διασκέδασης. 

7. Την ανάγκη προστασίας του καταναλωτικού κοινού. 

8. Την Α2γ/Οικ. 2087/9.5.89 Κοινή Υπουργική Απόφαση των 
Υπουργών Υγείας, Πρόνοιας και Κοινωνικών Ασφαλίσεων και Εθνικής 
Παιδείας και Θρησκευμάτων. 

9. Το άρθρο 227 του Κεφαλαίου 11 της ΑΔ 14/89, όπως ισχύει 
μετά την τροποποίησή του από την ΑΔ 23/89 και 

10. Τα άρθρα 196, 234 και 237 του Κεφαλαίου 11 της ΑΔ 14/89, 
όπως ισχύουν, αποφασίζουμε: 

Άρθρο 1. 

Μετά την παράγραφο 2 του άρθρου 196 του Κεφαλαίου 11 της ΑΔ 
14/89 προστίθεται παράγραφος 3, που έχει ως εξής: 

3. Απαγορεύεται η προείσπραξη εισιτηρίου στα Κέντρα Διασκέδασης, 
ενώ επιτρέπεται από τα καταστήματα αυτά η είσπραξη ελάχιστης κατα¬ 
νάλωσης με την προϋπόθεση ότι αυτή αναγράφεται, ευκρινώς, σε εμφα¬ 
νές σημείο του τιμοκαταλόγου και της κυρίας εισόδου, σύμφωνα με- το 
προβλεπόμενο στην παράγραφο 2 του άρθρου 234 και στην παράγραφο 
3 του άρθρου 237, της παρούσας διάταξης, αντίστοιχα. 

Άρθρο 2. 

Μετά την υποπαράγραφο β της παραγράφου 2 του άρθρου 234 του 
Κεφαλαίου 11 της Α.Δ. 14/89, όπως ισχύει, προστίθεται υποπαράγρα- 
φος γ, που έχει ως εξής: 

γ) «ΕΛΑΧΙΣΤΗ ΚΑΤΑΝΑΛΩΣΗ ΔΡΧ...., ο πελάτης δικαιούται να 
επιλέξει οποιαδήποτε είδη από τα αναγραφόμενα στο τιμοκατάλογο, μέ¬ 
χρι την κάλυψη της ελάχιστης κατανάλωσης». 

- Η ελάχιστη κατανάλωση επιτρέπεται μόνον στα Κέντρα Διασκέδα- 
σης. 

Άρθρο 3. 

Η παράγραφος 3 του άρθρου 237 του κεφαλαίου 11 της ΑΔ 14/89, 
όπως ισχύει, αντικαθίσταται ως εξής: 

3. Οι υπεύθυνοι των εστιατορίων, ταβερνών, μπαρ, καφετεριών, Κέ¬ 
ντρων Διασκέδασης και λοιπών παρόμοιων καταστημάτων υποχρεού- 
νται να έχουν στην πρόσοψη των καταστημάτων τους και σε εμφανές ση¬ 
μείο της κυρίας εισόδου αναρτημένο υαλόφρακτο πλαίσιο, που να φωτί¬ 
ζεται επαρκώς, με διαστάσεις τουλάχιστον 35X25 εκ. μέσα στο οποίο 
θάναι τοποθετημένα: 

α) Προκειμένου για κατάστημά που προσφέρει είδη «α λα-κάρτ», τι¬ 
μοκατάλογος με όλα τα είδη, που προσφέρονται από αυτό. 

β) προκειμένου για κατάστημα που προσφέρει είδη «ταμπλ - ντοτ», 
κατάλογος στον οποίο αναγράφεται η σύνθεση και η τιμή τους και 

γ) Προκειμένου για Κέντρο Διασκέδασης, που εφαρμόζει ελάχιστη 
κατανάλωση, τιμοκατάλογος στο πάνω δεξιό μέρος του οποίου, πρώτο 
στη σειρά, από τις ενδείξεις, που προβλέπονται στην παράγραφο 2 του 
άρθρου 234 της ΑΔ 14/89, αναγράφεται και «ΕΛΑΧΙΣΤΗ ΚΑΤΑΝΑ¬ 
ΛΩΣΗ ΔΡΧ...., ο πελάτης δικαιούται να επιλέξει οποιαδήποτε είδη από 
τα αναγραφόμενα στο τιμοκατάλογο, μέχρι την κάλυψη της ελάχιστης 

κατανάλωσης». 

Άρθρο 4. 

Με την έναρξη ισχύος της παρούσας καταργούνται: 

1) Οι περιπτώσεις δ, ε και θ της παραγράφου 1 και η παράγραφος 5 
του άρθρου 1 της ΑΔ 23/89 και 

2) Οι Αγορανομικές Διατάξεις Νομαρχιών που εκδόθηκαν σε εφαρ¬ 
μογή της παραγράφου 7 του άρθρου 1 της ΑΔ 23/8^ και κατά το μέρος 
που. αφορούν τα είδη που καταργούνται με την παράγραφο 1 του παρό¬ 
ντος άρθρου. 

Άρθρο 5. 

ϊ. Οι παραβάτες της διάταξης αυτής, που ισχύει σε όλη την Επικρά¬ 
τεια από την επόμενη της ανακοίνωσής της στον ημερήσιο τύπο, διώκο¬ 
νται και τιμωρούνται, σύμφωνα με τις διατάξεις του Αγορανομικού Κώ¬ 
δικα, που ισχύει. 

2. Η διάταξη αυτή να δημοσιευθεϊ στην Εφημερίδα της Κυβερνήσεως 
και να ανακοινωθεί στον ημερήσιο τύπο. 

Αθήνα, 1 Φεβρουάριου 1990 

Ο ΥΠΟΥΡΓΟΣ 

θ. ΓΚΑΜΕΛΕΤΣΟΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(17) 

1) Στην απόφαση ΑΧΣ 2301/86 που δημοσιεύθηκε στο ΦΕΚ 52/ 
30.1.1990 (τ. Β’) στη σελίδα 3, στήλη 1η 10ος στίχος από κάτω το 
εσφαλμένο «5ΙΙΛΈΤΑ» στο σωστό «δΙΕΙΙΕΤΑ» και 2η στήλη το εσφαλ¬ 
μένο «8ΙΙΆΈΤΑ» στο σωστό «δΙΙΧΈΤΑ». 

2) Στην απόφαση ΑΧΣ 405/88 που δημοσιεύθηκε στο ΦΕΚ 51/ 

30.1.90 σελίδα 3η στήλη 1η στίχος 23 από πάνω το εσφαλμένο 
«3079/87 ΤΟΤ ΑΧΣ» στο σωστό «3079/81 του ΑΧΣ». 

3) Στην απόφαση ΑΧΣ 1126/89 που δημοσιεύθηκε στο ΦΕΚ 96/ 

13.2.90 (τ.Β') σελίδα 3η στήλη 2η στίχος 34ος από πάνω το εσφαλ¬ 
μένο «ΒΒΑΙΙΟΗΤ» στο σωστό «ϋΚΑϋΟΗΤ» και στίχος 12ος από 
κάτω το εσφαλμένο «ΒΚΑϋΟΗΤ» στο σωστό «ΟΚΑΙΚΪΗΤ» και στην 
απόφαση ΑΧΣ 1396/89 σελίδα 5η, 1 στήλη στίχος 11ος από πάνω το 
εσφαλμένο «ΔΥΣ 1396/89» στο σωστό «ΑΧΣ 1396/89». 

4) Στην απόφαση ΑΧΣ 1353/89 που δημοσιεύθηκε στο ΦΕΚ 29/ 
22.ί.90/τ.Β’ σελίδα 2η στήλη 2η στίχος 2ος από κάτω «του Δ. Οικο- 
νομίδη» διαγράφεται. 

5) Στην απόφαση ΑΧΣ 1285/89 που δημοσιεύθηκε στο ΦΕΚ 58/ 
31.1.1990/τ.Β' σελίδα 3η στήλη 1η στίχος 8ος από πάνω το εσφαλ¬ 
μένο «Διαπιστωμένα εργαστήρια» στο σωστό «Διαπιστευμένα εργαστή¬ 
ρια» και στίχος 39ος από πάνω το εσφαλμένο «τον οποία» στο σωστό 
«τον οποίο». 

(Από το Υπουργείου Οικονομικών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


